b'\n_START_ARTICLE_\nHe-Man (vuoden 2002 animaatiosarja)\n_START_SECTION_\n1. tuotantokausi\n_START_PARAGRAPH_\nSarja alkaa, kun Eterniassa vallinnut tyrannia ja pahuus on saanut loppunsa, jonka my\xc3\xb6t\xc3\xa4 yhteis\xc3\xb6 el\xc3\xa4\xc3\xa4 rauhassa, tiet\xc3\xa4en ett\xc3\xa4 heid\xc3\xa4n suurin vaaransa on loukussa Suuren Muurin takana K\xc3\xa4\xc3\xa4rmevuorella. Eternian asukkailla ei kuitenkaan ole pienint\xc3\xa4k\xc3\xa4\xc3\xa4n aavistusta siit\xc3\xa4, ett\xc3\xa4 Skeletor on p\xc3\xa4\xc3\xa4ssyt Muurin l\xc3\xa4pi vapauteen vannoten kostoa ja yritt\xc3\xa4m\xc3\xa4ll\xc3\xa4 siepata kuningas Randorin. Velhotar havaitsee Harmaakallon linnasta Skeletorin joukkojen hy\xc3\xb6kk\xc3\xa4yksen ja ilmoittaa Asemiehelle kohtalon t\xc3\xa4ytynee toteuttaa._NEWLINE_Prinssi Adam on hemmoteltu ja melkein huoleton tuleva is\xc3\xa4ns\xc3\xa4, kuningas Randorin, kruunun perij\xc3\xa4. Adam kuitenkin harjoittelee p\xc3\xa4ivitt\xc3\xa4in parhaan yst\xc3\xa4v\xc3\xa4ns\xc3\xa4 Teelan kanssa taisteluliikkeit\xc3\xa4 ja muita liikunnallisia harjoitteita. Pian Teelan is\xc3\xa4 Asemies l\xc3\xa4hestyy Adamia ja pyyt\xc3\xa4\xc3\xa4 h\xc3\xa4net mukaansa Harmaakallon linnaan, jossa Velhotar kertoo pahuuden l\xc3\xa4hestyv\xc3\xa4n kuningaskuntaa ja Adamin teht\xc3\xa4v\xc3\xa4n\xc3\xa4 olisi puolustaa t\xc3\xa4t\xc3\xa4 He-Manina. Nuori prinssi pel\xc3\xa4styy heti suurta teht\xc3\xa4v\xc3\xa4\xc3\xa4 vastuuta ja palaa takaisin palatsiin, jossa h\xc3\xa4n huomaa Skeletorin joukkoineen vanginneen is\xc3\xa4ns\xc3\xa4._NEWLINE_Adam, Asemies ja Teela l\xc3\xa4htev\xc3\xa4t kuningas Randorin sieppaajien per\xc3\xa4\xc3\xa4n mets\xc3\xa4\xc3\xa4n, jossa he joutuvat v\xc3\xa4ijytykseen. Adam p\xc3\xa4\xc3\xa4tt\xc3\xa4\xc3\xa4 palata takaisin Harmaakallon linnaan lemmikki tiikerins\xc3\xa4 Cringerin kanssa, per\xc3\xa4ss\xc3\xa4\xc3\xa4n hovitaikuri Orko. Adamin pakeneminen saa Teelan raivostumaan ja pit\xc3\xa4\xc3\xa4 Adamia vain pelkurina l\xc3\xa4htiess\xc3\xa4\xc3\xa4n karkuun kesken taistelun. Linnassa Adam hyv\xc3\xa4ksyy kohtalonsa ja saa voimamiekan, jonka avulla h\xc3\xa4n voi muuttua He-Maniksi. Samalla miekan voimalla h\xc3\xa4nen lemmikkins\xc3\xa4 Cringer muuttuu vahvaksi ja rohkeaksi Taistelutiikeriksi, jonka sel\xc3\xa4ss\xc3\xa4 He-Man tarvittaessa ratsastaa. Kohtalon hyv\xc3\xa4ksynn\xc3\xa4n j\xc3\xa4lkeen Adam palaa nyt He-Manina takaisin taistelukent\xc3\xa4lle ja pelastaa is\xc3\xa4ns\xc3\xa4 Skeletorilta._NEWLINE_Tilanteen j\xc3\xa4lkeisiss\xc3\xa4 jaksoissa kuningas Randorin armeija laajeni ja osa Eternian kuninkaallisen palatsin ulkopuolella olevat asukit vakuuttuivat taistelemaan He-Manin rinnalla tarpeen tullen. Kauden alku vaiheessa Velhotar paljastuu olevan Teelan \xc3\xa4iti, jonka my\xc3\xb6t\xc3\xa4 Teelan lopullinen tulevaisuus Velhottaren seuraajana ilmenee askel kerrallaan niin henkisesti, kuin fyysisesti. Skeletor tulee tietoiseksi Harmaakallon voimasta, kun h\xc3\xa4n hy\xc3\xb6kk\xc3\xa4\xc3\xa4 joukkoineen rakennuksen kimppuun ensimm\xc3\xa4ist\xc3\xa4 kertaa ja jatkaa yritt\xc3\xa4mist\xc3\xa4\xc3\xa4n l\xc3\xa4pi ensimm\xc3\xa4isen kauden. Lopulta Skeletor tekee yll\xc3\xa4tt\xc3\xa4v\xc3\xa4n ratkaisun liittym\xc3\xa4ll\xc3\xa4 useiden muiden vihollisten kanssa yhteen taistellakseen Masterseja vastaan. H\xc3\xa4n kaappaa suurimman osan Masterseista, pakottaen He-Manin ja Teelan tulemaan K\xc3\xa4\xc3\xa4rmevuorelle. Adam joutuu samalla eroon miekastaan ja t\xc3\xa4ytyy my\xc3\xb6hemmin puolustaa Harmaakallon linnaa Skeletorilta ilman miekkaansa.\n_START_SECTION_\n2. tuotantokausi\n_START_PARAGRAPH_\nEnsimm\xc3\xa4isen kauden p\xc3\xa4\xc3\xa4ttyess\xc3\xa4, He-Man saa p\xc3\xa4\xc3\xa4vastukseen nyt K\xc3\xa4\xc3\xa4rmemiehet. Heid\xc3\xa4n olemassa oloaan viitattiin ensimm\xc3\xa4isell\xc3\xa4 kaudella heid\xc3\xa4n olleen K\xc3\xa4\xc3\xa4rmevuoren tyhji\xc3\xb6n sis\xc3\xa4ll\xc3\xa4. K\xc3\xa4\xc3\xa4rmemiehet p\xc3\xa4\xc3\xa4siv\xc3\xa4t vapaaksi tyhji\xc3\xb6n ulkopuolella olleiden liittolaisten ja Evil-Lynin ansiosta. Velhotar ilmoittaa Adamille k\xc3\xa4\xc3\xa4rmemiesten nousevan taisteluun ja saa huomata voima miekkansa antaneen h\xc3\xa4nelle nyt uudenlaisen muutoksen haarniskoineen, joka on suunniteltu taistelussa k\xc3\xa4\xc3\xa4rmemiehi\xc3\xa4 ja erityisesti kuningas Hissi\xc3\xa4 vastaan. Skeletor esiintyi edelleen, mutta harvemmin He-Manin ja Eternian p\xc3\xa4\xc3\xa4nvaivaksi. Kauden aikana Evil-Lynin, Skeletorin ja Harmaakallon linnan salaper\xc3\xa4iseksi j\xc3\xa4\xc3\xa4neet alkuper\xc3\xa4t paljastuivat.'